《五月五日伯声侄精诚祷雨有应志喜》
明代·韩俊

繁露精神拟广川，火龙应祷起重渊。风雷忽送三更雨，庭院如鸣百道泉。

云汉祇今无旱魃，甫田从此有丰年。高堂坐爱凉如洗，满酌蒲觞赋飒然。

作者简介：明广东文昌人，字克彰。弘治九年进士。授刑部主事。迁刑部员外郎，以忤太监刘瑾，罢归。瑾诛，起复，累迁刑部郎中，河南副使。为官廉能，称天下第一。卒于官。囊无余资。